כמה דקות בממ״ד הפכו לרעיון דיגיטלי: האתר שעוזר להעביר את הזמן בזמן אזעקות
על רקע המציאות הביטחונית והשהייה הממושכת במרחבים מוגנים בזמן אזעקות, עלה לאוויר האתר "מעבירים את הזמן בממ״ד – מיזם התנדבותי דיגיטלי שמטרתו להקל על הדקות בממ״ד ולהפוך אותן לרגועות ונעימות יותר.
https://www.mamadplace.com/
האתר הוקם כמיזם התנדבותי וללא מטרות רווח, מתוך רצון לעזור לאנשים בזמן אזעקות. רבים מוצאים את עצמם נכנסים לממ״ד לכמה דקות בכל התרעה – לעיתים עם ילדים ולעיתים לבד – והזמן הזה יכול להיות מלחיץ ולא פשוט.
הרעיון מאחורי האתר היה ליצור מקום קטן ופשוט באינטרנט שאפשר לפתוח מיד מהטלפון בזמן השהייה בממ״ד, ושיעזור להעביר את הדקות האלה בצורה רגועה יותר.
באתר ניתן למצוא מגוון פעילויות ותכנים קצרים שנועדו להעביר את הזמן במרחב המוגן, ביניהם:
· משחקים קצרים שאפשר לשחק ישירות בדפדפן, ללא צורך בהורדת אפליקציה
· טריוויה ופעילויות קצרות
· מגוון משחקים
· תרגילי נשימה להרגעה
· טיימר ספירה לאחור לזמן השהייה בממ״ד!
· צלילי מיסוך שנועדו לעזור להתמודד עם רעשי הפיצוצים

האתר נבנה באמצעות כלי פיתוח מודרניים המבוססים על בינה מלאכותית, המאפשרים ליצור כלים דיגיטליים במהירות יחסית. המטרה הייתה להקים כלי פשוט, חינמי ונגיש שיכול לעזור לאנשים להעביר את הזמן בזמן אזעקה בצורה קצת יותר נעימה.
לדברי יוצר האתר:
"הרעיון נולד מתוך המציאות – כמה דקות בממ״ד שבהן אנשים מחזיקים את הטלפון ביד ומנסים להעביר את הזמן. חשבתי שאפשר ליצור מקום קטן באינטרנט שיעזור להעביר את הדקות האלה בצורה קצת יותר רגועה."
מאז עלייתו לאוויר האתר כבר מתחיל להתפשט ברשת, בעיקר באמצעות שיתופים בין אנשים בזמן אמת, במיוחד בקבוצות וואטסאפ בזמן אזעקות.

